## Vzorec pogodbe o izvedbi javnega naročila

Naziv in naslov ponudnika, matična številka: xxxx, ID štev. za DDV: xxxx ki jo zastopa funkcija in ime in priimek zakonitega zastopnika, (v nadaljevanju: dobavitelj)

in

Socialno varstveni zavod Hrastovec, Hrastovec v Slov. goricah 22, 2230 Lenart v Slov. goricah, matična številka: 5049903000, ID štev. za DDV: SI 10220704, ki ga zastopa direktorica Andreja Raduha (v nadaljevanju: naročnik)

skleneta naslednjo

**POGODBO o dobavi toplotne energije št. xxxx**

(predmet pogodbe)

1. Dobavitelj se obvezuje, da bo naročniku dobavljal daljinsko toploto za ogrevanje prostorov, sanitarne in bazenske tople vode, v skladu s predmetno pogodbo in splošnimi pogoji dobavitelja za dobavo toplotne energije.
2. Za realizacijo dobav po prejšnjem odstavku bo dobavitelj investiral v potrebno infrastrukturo, in sicer v ureditev kotlovnice priključne moči xxx KW, v izgradnjo toplovoda dolžine xxx m, ter v ureditev petih toplotnih postaj priključne moči xxx KW.
3. Priključna moč se lahko, na osnovi potreb in ob izrecni dovolitvi dobavitelja, predimenzionira, brez dodatnih stroškov za naročnika. Prav tako se lahko uredi kogeneracija, brez dodatnih stroškov za naročnika.

(obveznosti dobavitelja)

1. Dobavitelj se obvezuje, da bo izdelal vso še ne izdelano investicijsko, projektno in tehnično dokumentacijo, ki je potrebna za izvedbo investicij iz drugega odstavka 1. člena te pogodbe, pridobil pravice za posege v zemljišča in nepremičnine ter vsa potrebna upravna dovoljenja za potrebne ukrepe ter izvedel vsa investicijska vlaganja v rokih po tej pogodbi.
2. Dobavitelj se obvezuje, da bo preko celega leta dobavljal toplotno energijo v skladu z določili te pogodbe in sicer:

* dobavljal naročniku toploto za obratovanje njegovih toplotnih naprav,
* zagotavljal zakonsko definirane standarde dobave toplote,
* opravljal redne preglede, overitve in zamenjave merilnih naprav,
* skrbel za redno vzdrževanje priključnega voda in toplotnih postaj,
* obveščal naročnika o predvidenih ustavitvah dobave toplote zaradi vzdrževanja sistema,
* ob primeru večje okvare začasno (do odprave napake) v naročnikovi toplotni postaji, odklopil toplotno postajo od vročevodnega omrežja.

1. Dobavitelj se obvezuje, da bo uporabljal ter spoštoval vsa določila razpisne dokumentacije javnega naročila, ki je osnova za sklenitev te pogodbe.
2. Dobavitelj se obvezuje za čas trajanja te pogodbe prevzeti tudi plačilo nadomestila za uporabo stavbnega zemljišča na nepremičninah z objekti, ki so predmet investiranja po tej pogodbi.
3. Dobavitelj za čas trajanja te pogodbe prevzema v upravljanje tudi vso obstoječo toplotno infrastrukturo naročnika na obravnavani lokaciji, vključno z obstoječo kotlovnico, ki se ohranja in s tem prevzema tudi vse stroške vzdrževanja te infrastrukture.

(obveznosti naročnika)

1. Naročnik se v času trajanja pogodbe obvezuje:

* odjemati toplotno energijo, ki je potrebna za njegove objekte, iz toplovodnega omrežja dobavitelja,
* sproti obveščati dobavitelja o motnjah pri dobavi toplote, ugotovljenih na odjemnem mestu,
* omogočiti priključitev toplotnih naprav tretje osebe na priključni cevovod, če ta prenese dodatne obremenitve, o čemer presodi dobavitelj, ki izda ustrezno soglasje,
* v toplotnih postajah omogočiti dobavitelju priključitev naprav za daljinski nadzor in krmiljenje,
* obvestiti dobavitelja o okvari merilne naprave,
* odgovarjati za škodo dobavitelja, ki je nastala zaradi naročnikovih nedovoljenih posegov na toplotnih napravah,
* plačevati svoje obveznosti.

(priklop na toplovodno omrežje)

1. Za priključitev objektov na toplovodno omrežje dobavitelja je potrebna izvedba petih toplotnih postaj, priključne moči določene v 1. členu pogodbe.
2. Mesto predaje toplotne energije je toplotna postaja.
3. Meja lastnine je neposredno za ventiloma, na koncu toplotne postaje.
4. Dobavitelj in naročnik skupaj določita mesto toplotne postaje.
5. Naročnik omogoči oz. priskrbi dobavitelju stavbno pravico na zemljiščih, predvidenih za lokacijo kotlovnice
6. Morebitne poškodbe toplotne postaje oz. drugih naprav potrebnih za dobavo energije mora naročnik sporočiti v 24 urah.
7. Dobavitelj prosto razpolaga z lastnimi napravami in materialom, ki je instaliran pri naročniku. Naročnik v celoti odgovarja za vse poškodbe naprav zaradi požara ali kraje in za neavtoriziran poseg s strani naročnika.

(cena energije in plačevanje)

1. Cena energije je bila določena v postopku javnega naročanja in znaša:
   1. Variabilni del: xxx EUR/MWh,
   2. Fiksni del: xxx EUR/MW/leto.
2. Cena energije je fiksna do konca celotnega obdobja izvajanja storitve po tej pogodbi.
3. Energije se plačuje enkrat mesečno za pretekli mesec in sicer v 30 dneh po izstavitvi in prejemu eračuna za pretekli mesec. Za zamudo pri plačilih se obračunavajo zamudne obresti v skladu z zakonom.
4. Pri oblikovanju cene ponudnik je ponudnik upošteval subvencijo, ki jo pridobi na Javnem razpisu za sofinanciranje daljinskega ogrevanja na obnovljive vire energije (JR DO OVE).
5. Pri oblikovanju cene mora ponudnik upoštevati, da se višina nadomestila po prenehanju stavbne pravice po preteku 15-letnega obdobja izvajanja storitve določi z uradno cenitvijo pooblaščenega ocenjevalca vrednosti nepremičnin, ob upoštevanju prvega odstavka 73. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18).

(roki in trajanje pogodbe)

1. Dobavitelj je dolžan investicijska vlaganja po tej pogodbi izvesti čim prej in obratovanje toplovodnega omrežja, na katerega so priključeni vsi objekti naročnika na obravnavani lokaciji, zagotoviti najkasneje do 1. 10. 2021.
2. Dobave se pričnejo izvajati s priključitvijo na sistem in se po tej pogodbi izvajajo 15 let od dneva pričetka obratovanja iz prejšnjega odstavka.
3. Pogodba preide v veljavnost pravnim naslednikom vsake pogodbene stranke.

(ravnanja v primeru kršitve pogodbe)

1. Če naročnik ugotovi, da dobavitelj ne zagotavlja ustreznih toplotnih standardov v objektih naročnika oziroma ti ne zadovoljujejo potreb in pričakovanj naročnika, dobavitelja ne to pisno opozori in mu določi primerni rok za odpravo ugotovljenega.
2. Če dobavitelj vzrokov za ugotovljeno ne odpravi v postavljenem roku ali če je očitno, da jih ne bo odpravil, jih lahko naročnik odpravi sam, na stroške dobavitelja. V kolikor to ni mogoče, lahko naročnik predčasno odstopi od pogodbe.

(skrbništvo pogodbe)

1. Pooblaščeni predstavnik naročnika      .
2. Pooblaščeni predstavnik dobavitelja je      .

(spremembe pogodbe)

Spremembe te pogodbe in dodatni dogovori morajo biti doseženi v pisni obliki.

(ničnost pogodbe)

1. Pogodba je nična, če kdo v imenu ali na račun izvajalca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla,
* za sklenitev posla pod ugodnejšimi pogoji,
* za opustitev dolžnega nadzora nad izvajanjem pogodbenih obveznosti,
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. Pogodba je nična, če je sklenjena s subjektom, v katerem je naročnikov funkcionar ali njegov družinski član

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot 5% deležu udeležen pri ustanoviteljskih pravicah, upravljanju ali kapitalu.

(razveznost pogodbe)

1. Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

1. V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.
2. Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.
3. V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela, istočasno pa ima pravico obračunati izvajalcu od situacij plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčiti dane garancije. V primeru, da škode ni možno ugotoviti, se ta obračuna v višini 10 % od pogodbene vrednosti.

(končne določbe)

1. Ta pogodba je sestavljena v treh (3) enakih izvodih, od katerih prejme naročnik dva (2) izvoda in dobavitelj en (1) izvod.
2. Ta pogodba prične veljati z dnem predložitve sklepa o pridobitvi nepovratnih sredstev na Javnem razpisu za sofinanciranje daljinskega ogrevanja na obnovljive vire energije (JR DO OVE).
3. Ta pogodba prične veljati ob izpolnitvi prejšnjega odstavka in pod pogojem predložitve zavarovanja za dobro izvedbo pogodbenih obveznostih, kot je določeno z javnim naročilom.

(reševanje sporov)

Vse morebitne spore bosta pogodbeni stranki reševali sporazumno. V kolikor to ne bo mogoče, se spori rešujejo na pristojnem sodišču, glede na sedež dobavitelja.

|  |  |  |
| --- | --- | --- |
| Številka: |  | Številka: |
| Datum: |  | Datum: |
| Kraj: |  | Kraj: |
|  |  |  |
| Naročnik: |  | Dobavitelj: |